جمهورباشقانی رجب طیب اردوغان، آوروپا اینسان حاقلاری محکمه‌سینین قرارلاریندا عدالت‌لی اولمادیغینی، تورکیه‌یه گلدیکده ایسه سیاسی قرارلار وئردیگینی سؤیله‌دی.
اردوغان آنکارادا یارغیتایدا عدلی ایل آچیلیشی موناسیبتی ایله گئچیریله‌ن مراسیمده دانیشدی.
جمهورباشقانی، اؤلکه‌نین حقوق دؤولتی وصفینی گوجلندیرمک اوچون اؤنملی اصلاحاتلار ائتدیکلرینی، قارشیداکی دؤورده عدالت سیستمینده یاخشیلاشدیرما ائده‌جکلرینی وورغولادی.
"آوروپا اینسان حاقلاری محکمه‌سی قرارلاریندا عدالتلی دئییل، تورکیه‌یه گلدیکده سیاسی قرارلار وئریر، دیگر طرف‌ده فرانسا و آلمانیا اولونجا اوردا دا تأسف کی، ترس قرارلار وئریر" دئدی.
جمهورباشقانی،
"قلوبال سویه‌ده سیاسی و اقتصادی گوج اولاراق یوکسه‌له‌ن تورکیه وار. تورکیه آرتیق دونیانین یئنی‌دن شکیلله‌نن سیاسی و اقتصادی یؤنه‌تیم قورولوشونون بیر آکتورو حالینا گلمکده‌دیر" دئیه دانیشدی.
اردوغان،
"دونیانین و بؤلگه‌میزین عادتاً قاینادیغی بیر دؤنمده بیز هر شئییمیزله بؤیوک و گوجلو تورکیه‌نین، تورکیه‌ عصرینین قورولماسینا حاضیریق" ایفاده‌سینی ایشلتدی.
